تورکیه 5 ایل بویونجا وظیفه کئچیره‌جک محلی ایداره‌چی‌لری سئچمک اوچون صاندیق باشینا گئدیر.
31  مارس 2019 محلی ایداره‌لر سئچیم‌لرینده، تخمینن 57 میلیون سئچیجی، 194 مین 390 صاندیقدا سس وئره‌جک.
یوکسک سئچیم قورومو قرارینا گؤره، عدالت و قالخینما پارتیسی، موستقیل تورکیه پارتیسی، بؤیوک بیرلیک پارتیسی، جمهوریت خالق پارتیسی، دموکرات پارتیسی، دموکراتیک سول پارتی، خالق‌لارین دموکراتیک پارتیسی، ایی پاردی، میللیتچی حرکت پارتیسی، سعادت پارتیسی، تورکیه کوممونیست پارتیسی و وطن پارتیسی سئچیمه قاتیلیر.
وطنداش‌لارین یئرلی سئچیم دایره‌سینده سس وئره‌جک‌لری سالون‌لاردا حاضیرلیق‌لار تاماملانیب.
سس‌لرین ایستیفاده ائدیله‌جگی سالون‌لارداکی صاندیق‌لار وظیفه‌لی‌لر طرفین‌دن قویولوب، کابین‌لر ده حاضیر حالا گتیریلیب.
وطنداش‌لار، صاباح "بؤیوکشهر بلدیه باشقانی"، "شهرستان بلدیه باشقانی"، "بلدیه مجلیس عضو‌لوگو" ایله "موختارلیک و آغ ساققال نماینده هئیتی" سس وئره‌جک.
سس وئرمه ساعات‌لاری‌نین 07.00-16.00 اولدوغو شرق ویلایت‌لرینده تورکیه ساعاتی ایله 16.00، دیگر ایلتلرده ساعات 17.00دن اوّل سس‌لر ساییلماغا باشلانمایا‌جاق
سس وئرمه گونو رادیولار و هر جور یاییم اورقان‌لاری ساعات 18.00ه قدر سئچیم و سئچیم نتیجه‌لری ایله باغلی خبر، تخمین و آچیقلاما وئریلمه‌یه‌جک.
